Univerzita Pavla Jozefa Šafárika v Košiciach, Právnická fakulta

# Katedra pracovného práva a práva sociálneho zabezpečenia

Podmienky priebežného hodnotenia

PRACOVNÉ PRÁVO II.

3. ročník BŠP EŠ - zimný semester

Počas druhej konzultácie bude študentom zadaný test, ktorý bude obsahovať 20 otázok s dvoma možnosťami a bude hodnotený systémom „en bloc“ (t. zn. za správnu sa považuje len tá odpoveď, kde všetky možnosti sú označené správne). V prípade, ak študent nezíska z testu aspoň 11 bodov, alebo sa písania testu z akýchkoľvek dôvodov nezúčastní, bude mu umožnené napísať opravný test, ktorý mu bude daný v priebehu 13 týždňa zimného semestra (10.12. –14.12.2018; konkrétny čas a miestnosť písania opravného testu budú zverejnené na webovej stránke katedry).

Opravný test bude pozostávať taktiež z 20 otázok s dvoma možnosťami a bude rovnako hodnotený systémom „en bloc“. Ak študent ani z opravného testu nezíska aspoň 11 bodov, alebo sa opravného testu z akýchkoľvek dôvodov nezúčastní, nesplní podmienky priebežného hodnotenia a nebude mu umožnené vykonať skúšku. Zapíše sa mu hodnotenie „FX“ a v ďalšom akademickom roku bude predmet opakovať. Ďalšie náhradné písanie opravného testu nebude umožnené.

**Poznámka**: Študent, ktorý má predmet Pracovné právo II. zapísaný ako opakovaný, alebo pokračuje v štúdiu po prerušení a konzultácie z predmetu Pracovné právo II. už absolvoval v inom akademickom roku, **je povinný sa do troch týždňov od začatia semestra** informovať na Katedre PP a PSZ, či mu podmienka minulej účasti na konzultáciách bude uznaná.

Košice, september 2018

JUDr. Marcel Dolobáč, PhD.

vedúci katedry